《宣和壬寅仲冬二十六日留别临川陈泰颖》
宋代·郑刚中

江南浙东千里遥，雁聚沙汀无定迹。
偶然握手如平一，祗恐前身已相识。
不然安得一羁旅，披露烦君出金石。
我今漂泊又西去，草草分襟实堪惜。
孤舟漾水如轻叶，何处烟村倚滩碛。
明朝横枕清浪头，梦破霜风正相忆。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。